# **DECIZIA ETAPEI DE ÎNCADRARE**

## Nr. xx din xx.09.2018

Ca urmare a solicitării de emitere a acordului de mediu adresate de **S.C. PAPILION COSMETICS PRODUCTION S.R.L.**, cu sediul în municipiul Cluj-Napoca, Calea Dorobanților, nr. 93, scara 1, etaj 5, ap. 17, județul Cluj, prin S.C. Archdesign S.R.L., cu sediul în municipiul Cluj-Napoca, strada Predeal 30A/13, județul Cluj, înregistrată la APM Cluj cu nr. 1704/07.02.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor înregistrate la Agenția pentru Protecția Mediului Cluj-Napoca cu nr. 16282/20.08.2018, precum și a consultărilor desfăşurate în cadrul şedinţei Comisiei de Analiză Tehnică din data de 11.09.2018, că proiectul **„Construire hală depozitare și producție P, cu sediu administrativ P+E, împrejmuire, amenajări exteriaore, racorduri și branșamente, totem, casă poartă”**,propus a fi amplasat în comuna Jucu, sat Jucu Herghelie, parc Industrial TETAROM III, fn, județul Cluj, **nu se** **supune evaluării impactului asupra mediului şi nu se supune evaluării adecvate**.

Justificarea prezentei decizii:

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* + proiectul intră sub incidenţa Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările ulterioare, fiind încadrat la anexa nr. 2, pct. 10.a - “Proiecte de dezvoltare a unităților/zonelor industriale”;
  + proiectul propus nu intră sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
  + S.C. PAPILION COSMETICS PRODUCTION S.R.L. deține Avizul de Principiu nr. 123/8.03.2018, emis de Compania de Apă Someș S.A.;
  + proiectul respectă DIRECTIVA 2014/52/UE A PARLAMENTULUI EUROPEAN ȘI A CONSILIULUI din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice și private asupra mediului:
  1. ***ANEXA II.A***INFORMAȚII MENȚIONATE LA ARTICOLUL 4 ALINEATUL (4) (*INFORMAȚIILE CARE TREBUIE FURNIZATE DE INIȚIATORUL PROIECTULUI CU PRIVIRE LA PROIECTELE ENUMERATE ÎN ANEXA II*);
  2. **ANEXA III** CRITERII DE SELECȚIE MENȚIONATE LA ARTICOLUL 4 ALINEATUL (3) (CRITERIILE DE STABILIRE A SITUAȚIILOR ÎN CARE PROIECTELE ENUMERATE ÎN ANEXA II AR TREBUI SUPUSE UNEI EVALUĂRI A IMPACTULUI ASUPRA MEDIULUI).
  + amplasamentul este situat în intravilanul localității Jucu Herghelie, în afara perimetrului de protecție a valorilor istorice sau arhitectural urbanistice; folosința actuală: curți-construcții; regimul tehnic: UTR A1, POTmaxim=75%, CUTmaxim=1,0; utilizări interzise: amplasarea locuințelor, a spațiilor de învățământ, a clădirilor de cult sau a oricăror alte funcțiuni cu caracter public sau de interes general menite să atragă vizitatori de orice fel; se interzice amplasarea de spitale sau clinici medicale; înălțimea maximă a clădirilor va fi de 90 m, cu condiția respectării prevederilor legale privind amplasarea clădirilor față de limitele de proprietate la minim ½ din înălțimea acesteia (conform Certificatului de Urbanism nr. 163/14.12.2017, emis de Primăria Comunei Jucu);
  + proiectul este de amploare redusă și nu se cumulează cu alte proiecte;
  + proiectul nu implică utilizarea resurselor naturale;
  + proiectul presupune emisia redusă de poluanţi cu impact local;
  + sunt prevăzute măsurile pentru minimizarea impactului asupra mediului;
  + lucrările prevăzute nu provoacă efecte negative asupra stării de sănătate a populației;
  + nu există traversări de cursuri de apă și nu sunt necesare lucrări de alimentare cu apă;
  + amplasamentul nu este inclus în fondul forestier național, nu face obiectul Legii 46/2008 Codul Silvic și a Ordinului M.M.P. 924/2011 privind scoaterea terenurilor din fondul foreestier național;
  + amplasamentul nu este situat în interiorul sau vecinătatea nici unei arii naturale protejate;
  + pe parcursul derulării procedurii nu au fost formulate observaţii din partea publicului referitoare la realizarea proiectului.

**Condiţiile de realizare a proiectului:**

* Respectarea proiectului, care prevede:
* Construirea unei hale de depozitare și producție (regim de înălțime P), a unui sediu administrativ (regim de înălțime P+E), precum și împrejmuirea, racorduri și branșamente, construire totem și casă poartă; hala va adăposti unitățile de producție pentru industria cosmetică și hârtie. Hala va avea spații destinate depozitării materiilor prime și finite. Pentru a acomoda utilajele de producție înălțimea liberă interioară a halei va fi de 6 metri. Pe latura estică se vor amenaja spații de dockare autovehicule de tip T.I.R. Se vor amenaja 31 de locuri de parcare autoturisme; corpul administrativ va fi dezvoltat pe două niveluri, parter și etaj. În corpul propus vor fi amenajate birourile destinate angajaților. De asemenea, acest corp va avea la parter amenajată o sală de mese și o bucatărie. La etaj se va amenaja un apartament pentru primirea oaspeților ocazionali; accesul auto T.I.R se va realiza din drumul existent de pe latura nordică printr-o alee auto cu lățimea de 9,00 m. Accesul autoturismelor și pietonilor va fi asigurat pe latura vestică. Ieșirea pentru auto T.I.R. se va realiza pe latura de vest. Pe teren se propun 9 locuri de parcare destinate T.I.R.-urilor precum și 31 de locuri de parcare pentru autoturisme. Pe latura N-V se va amenaja un parc.
* Justificarea necesității proiectului: investiția este oportună având în vedere zona industrială dezvoltată în zonă. Clădirea propusă va adăposti funcțiuni cu puternic impact economic în zonă, diversificându-se astfel economia locală.
* Suprafața totală a amplasamentului este de 31750 mp.
* Clădirea este compusă din 2 corpuri:
  + hală producție și depozitare:

HCORNIȘĂ = 7.41m (de la cota 0);

HMAX. = 7.95m (de la cota 0);

HULTIMULUI PLANȘEU UTILIZABIL = 0.00 m (de la cota 0).

* + corp administrativ:

HCORNIȘĂ = 8.48m (de la cota 0);

HMAX. = 8.48 m (de la cota 0);

HULTIMULUI PLANȘEU UTILIZABIL = 3.90 m (de la cota 0).

* Suprafaţa construită - Sc = 14.290 mp;
* Suprafaţa desfăşurată - Sd = 14.580 mp;
* POT existent = 0;
* CUT existent = 0;
* POT propus = 45.00%;
* CUT propus = 0.46.
* Descrierea instalației și a fluxurilor tehnologice:

În prima fază a dezvoltării clădirea va avea 2 linii de producție:

* linia 1 – linia de șervețele umede – materia primă va fi primită sub formă de bobine șervețele umede; se vor utiliza utilajele de împăturire, tăiere, ambalare, atașare capace și baxare pentru finalizarea produsului finit; produsele vor fi transportate către zona de recepție și expediție marfă, de unde vor fi preluate de transportatori.
* linia 2 – linia de detergenți și cosmetice – materia primă va fi primită în ambalaje de tip recipienți de plastic; materiile prime vor fi lichide și solide; de asemenea, se vor livra și etichete și ambalaje pentru produsul finit; se va utiliza linia de detergenți cosmetice pentru producția finită (amestec, ambalare, etichetare, baxare); produsul finit se va transporta către zona de recepție și expediție marfă, de unde va fi preluat de transportatori.

Linia de detergenți și cosmetice va cuprinde:

* + - zona depozitare cutii carton;
    - zona depozitare a recipientelor (sticle, bidoane de plastic);
    - zona depozitare a materiilor prime (substanțe chimice);
    - zona mixer (se pregătește conform rețetei compoziția chimică de produs);
    - linia tehnologică de îmbuteliere, umplere produse cosmetice;
    - depozitarea produselor finite.

Linia șervețe umede va cuprinde:

* + - depozitarea de materie primă (bobine pânză, folie, etc.);
    - linia tehnologică de confencționare șervețele umede;
    - depozitarea produselor finite.

Spațiul I și II este destinat producției de monorole de hârtie (mașină de rulare - tăiere, depozitarea bobinelor de hârtie, produse finite).

* Capacitatea de producție:
  + Producția de cosmetice: aproximativ 1000 baxuri/zi (opt ore);
  + Șervețele umede: aproximativ 1500 baxuri/zi (opt ore);
  + Monorole hârtie: aproximativ 500 baxuri/zi (opt ore).
* Utilități:
  + Alimentarea cu energie electrică: rețeaua existentă în zonă;
  + Alimentarea cu energie termică: sistemul centralizat de încălzire;
  + Alimentarea cu apă: racordare la rețeaua existentă în zonă;
  + Instalația de tratare a apei tehnologice:

Deoarece în procesul tehnologic este nevoie de apă tratată de o calitate superioară celei furnizate de către rețeaua publică, este nevoie de o stație de osmoză. Inițial va fi prevăzut un rezervor tampon, care va fi umplut cu apă direct de la rețeaua pintr-un obinet cu plutitor. De la stația de osmozare, apa tratată va fi înmagazinată într-un al 2 lea rezervor, cu un volum de 60 mc. Rezervoarele de apă vor fi de tipdeschis. Apa din rezervorul subteran va fi folosită la spălarea platformelor exterioare și la stropirea spațiilor verzi.

* + Canalizarea: rețeaua existentă în zonă.

Canalizarea apei pluviale: colectarea apelor pluviale de pe învelitoarea clădirii se va face prin intermediul receptorilor terasă poziționați în punctele de cotă minimă ale învelitorii clădirii. Se va realiza un sistem de drenaj vacuumatic, care funcționează pe principiul sifonării.

Canalizarea apelor uzate tehnologice: apele uzate în urma procesului tehnologic vor fi preluate prin interiorul rețelei interioare de canalizare dispuse îngropat sub placă. Vor fi prevăzute puncte de racors sau se vor prevedea sifoane de pardosea și rigole.

Canalizarea exterioară a apei uzate menajere: apa uzată menajeră colectată din interiorul clădirii va fi evacuată la rețeaua de canalizare menajeră exterioară prin intermediul unui cămin racord existent poziționat pe mplasament la limita de proprietate, în dreptul accesulu principal în incintă. Preluarea apelor de ploaie de pe amplasament se va face prin intermediul unui sistem de cămine de canalizare, guri de scurgere și rigole poziționate în punctele de cotă minimă aferentă amplasamentului.

* Gospodărirea deșeurilor:

Depozitarea temporară se va face selectiv în spații amenajate și etichetate.

Valorificarea /eliminarea deșeurilor se va face prin firme autorizate pe bază de contract.

Transportul deșeurilor se va face cu mijloacele de transport aparținând firmelor care asigură valorificarea/eliminarea.

* Organizarea de șantier:
* delimitarea spaţiului pentru amplasarea dotărilor caracteristice organizării de şantier:
  + construcţii provizorii tip baracă pentru birouri, ateliere, vestiare, spaţii de depozitare;
  + platforme tehnologice, platforme de preasamblare;
* separarea provizorie cu panouri a zonelor de lucrări;
* racordări provizorii din reţelele existente pentru asigurarea cu utilităţi: apă, energie electrică;
* amenajarea de suprafeţe speciale de depozitare a materialelor şi echipamentelor;
* amenajarea unei platforme temporare de depozitare cu utilaje de ridicat;
* amenajarea unui spaţiu pentru depozitarea deşeurilor rezultate în faza de execuţie a proiectului, dotarea cu pubele şi containere adecvate pentru colectarea selectivă a acestora.
* ocuparea unei suprafeţe minime de teren pentru amplasarea organizării de şantier;
* marcarea corespunzătoare, cu panouri de protecţie, a terenurilor ocupate temporar de organizarea de şantier sau afectate de lucrări temporare (excavări, săpături de şanţ, etc.);
* Stocarea temporară a deşeurilor rezultate din faza de construcţie în spaţii special amenajate şi eliminarea acestora prin firme specializate;
* Utilizarea unor variante de construcţie moderne, cu generare minimă de deşeuri;
* Evitarea desfăşurării lucrărilor cu emisii de praf în perioade cu vânt puternic;
* Menţinerea stării tehnice a mijloacelor auto şi utilajelor folosite pentru a se evita pierderile de combustibil de uleiuri care pot afecta calitatea solului şi a apelor subterane; lucrările de întreținere curentă a utilajelor se va face în locuri special amenajate (nepermițându-se împrăștierea materialelor, combustibililor, și reziduurilor);
* Folosirea unor utilaje şi mijloace de transport silenţioase;
* Asigurarea transportului şi manipulării materialelor de construcţie pentru evitarea pierderilor din utilajele de transport;
* Materialele de construcţii vor fi aduse progresiv pe măsură ce lucrările avansează şi în funcţie de solicitări; ele vor fi depozitate pe platforme special amenajate în incinta proprietăţii (conform planului organizării de şantier);
* Deșeurile rezultate din excavări, dacă este cazul, vor fi depozitate în locurile indicate de Comuna Jucu;
* Încadrarea obiectivului peisagistic în zona studiată;
* Condițiile necesare a fi îndeplinite la închidere/dezafectare/demolare:

La încetarea activităţii, titularul va respecta planul de închidere care va cuprinde:

* + - * + planul tuturor conductelor, instalaţiilor şi rezervoarelor subterane;
        + orice mǎsurǎ de precauţie specificǎ necesarǎ pentru asigurarea cǎ demolarea clǎdirilor sau a altor structuri nu cauzeazǎ poluare în aer, apǎ sau sol;
        + mǎsuri pentru reconstrucţia ecologicǎ a terenului afectat istoric prin activitǎţile desfǎşurate pe amplasament;
        + mǎsuri de eliminare şi, acolo unde este cazul, spǎlare a conductelor şi a rezervoarelor şi golirea completǎ de conţinutul potenţial periculos;
        + eliminarea substanţelor potenţial dǎunǎtoare;
        + ecologizarea platformei;
        + indiferent de situaţia financiară, titularul trebuie să asigurare disponibilizarea resurselor necesare pentru punerea în practică a măsurilor de închidere.
* Condiții pentru refacerea stării inițiale/reabilitare în vederea utilizării ulterioare a terenului: refacerea terenului se va face astfel încât valorile determinate prin analizele efectuate la sol să respecte valorile admise prin legislaţia în vigoare în concordanţă cu folosinţa ulterioară a terenului.
* **Titularul proiectului are obligația de a solicita și obține, după finalizarea proiectului, emiterea autorizației de mediu;**
* **Titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**p. Director Executiv,**

**Dr. ing. Liana MUREȘAN**

**Şef serviciu Avize, Acorduri, Autorizaţii,**

**Anca CÎMPEAN**

**Întocmit,**

**Marian ROŞCA**